**ATRIBUȚII**

**Consilier afaceri europene – Birou piața unică digitală**

a) asigură, în colaborare cu celelalte structuri funcționale din cadrul Autorității, elaborarea poziţiei instituției faţă de problematica politicilor afacerilor europene pentru domeniile în care Autoritatea este contributor;

b) coordonează şi îndrumă transmiterea de informaţii către Ministerul Afacerilor Externe, inclusiv Reprezentanța Permanentă a României la Uniunea Europeană, către structurile celorlalte 41 autorităţi de stat şi guvernamentale din străinătate, precum şi către organizaţiile internaţionale specializate;

c) asigură întocmirea și actualizarea periodică a unor fișe documentare, analize, sinteze, și puncte de vedere privind tematicile europene și internaționale aflate în lucru pe domeniul de competență al Autorității;

d) integrează contribuțiile structurilor funcționale ale Autorității la diferite chestionare și solicitări ale președințiilor rotative ale Consiliului, statelor membre, Comisiei Europene, aferente subiectelor în discuție la nivelul grupurilor de lucru, comitetelor sau reuniunilor desfășurate pe domeniul de competență al Autorității, și transmite punctul de vedere final;

e) pregătește documentația necesară participării conducerii Autorității la Comitetul de coordonare a Sistemului național de gestionare a afacerilor europene;

f) asigură, împreună cu Serviciul Juridic și Resurse Umane, reprezentarea Autorității la reuniunile Grupului de lucru contencios UE, coordonat de Ministerul Afacerilor Externe;

g) asigură, împreună cu Serviciul Juridic și Resurse Umane, coordonarea elaborării poziţiilor Autorității pe baza contribuţiilor structurilor de specialitate, poziţii ce, ulterior, sunt înaintate Agentului Guvernamental al României pentru Curtea de Justiţiei a Uniunii Europene în vederea fundamentării poziţiilor României în procedurile precontencioase şi contencioase în faţa instanţelor şi a instituţiilor UE, pentru domeniile de competenţă ale Autorității;

h) monitorizează periodic procesul de transpunere în legislaţia naţională, de către structurile Autorității, a directivelor UE cuprinse în Programul naţional pentru transpunere şi Notificare a Directivelor UE şi, după caz, formulează propuneri, către acestea şi/sau conducerea Autorității, după caz, în vederea accelerării procesului de transpunere în termenele stabile şi asigură, în calitate de utilizator pasiv ai sistemului electronic de notificare a măsurilor naționale de executare a directivelor Uniunii Europene, notificarea măsurilor naționale de transpunere a directivelor UE, către Ministerul Afacerilor Externe;

i) colaborează cu celelalte structuri funcționale ale Autorității în vederea realizării obiectivelor propuse şi pentru îndeplinirea atribuţiilor specifice;

j) îndeplineşte la solicitarea conducerii Autorității alte atribuţii şi soluţionează alte lucrări care se încadrează în specificul serviciului şi în limita de competenţă.